Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
2 ก.ย. 2558

แนวรับ 1,350-1,360 จุด ยังทำงานได้ดี…คงเป้าหมาย 1,380-1,400 จุด ระยะสัปดาห์ 
ดัชนี SET อยู่ที่ 1,370.88 จุด +8.49 จุด +0.62% ปริมาณซื้อขาย 21,316  ลบ.
แนวรับ:          1,355          แนวต้าน:          1,375/1,385
 
สรุปทิศทางและแนวโน้มตลาด
แรงขายช่วงต้นตลาดจำกัดยืนแนวรับ 1,350-1,360 จุด…ยังลุ้นเป้าหมายสัปดาห์ 1,380-1,400 จุด: การปรับลดลงของตลาดหุ้น Dow Jones และการปรับลดลงของราคาน้ำมัน กดดัน SET จำกัดในช่วงเปิดตลาดที่แนวรับ 1,350-1,360 จุด และเริ่มดีดตัวกลับ นำโดย Consumption Plays และ Infrastructure Plays ที่ได้รับผลดีจากนโยบายกระตุ้นเศรษฐกิจรัฐบาล โดยแนะนำ “ซื้อ” STEC CK SEAFCO CPALL GLOBAL HMPRO และ KTC ขณะที่กลุ่ม Leasing มีจังหวะ”เก็งกำไร” ML ASK THANI S11…ทั้งนี้เราคงเป้าหมายระยะสัปดาห์ 1,380-1,400 จุด เหมือนเดิม
 
CPALL กำไรซื้อฟื้นตัว ต้นทุนดอกเบี้ยลด ขณะที่ราคาหุ้นกำลังทดสอบ All-Time High : แนะนำ “ซื้อ” CPALL ด้วยเป้าหมายพื้นฐาน 58 บาท มองกำไรเติบโตสูง 31% ต่อปี ในช่วง 2014-17 ด้วยปัจจัยสนับสนุนจาก 1) ผลการดำเนินงานหลักของ 7-Eleven และ MAKRO (ถือหุ้น 97.88%) กำลังเติบโตรวดเร็ว จากการเร่งขยายสาขา ขณะที่ล่าสุดยอดขายต่อสาขาเดิมกลับมาขยายตัวเล็กน้อยใน 1H15 และคาดว่าจะแข็งแกร่งขึ้นใน 2H15 หลังประสบความสำเร็จในแคมเปญแสตมป์ 2) ค่าใช้จ่ายในการซื้อ MAKRO ที่เพิ่มขึ้นตั้งแต่ปี 2013 จะหมดลงตั้งแต่ปีนี้เป็นต้นไป โดยการ Re-Finance จะเสร็จสมบูรณืใน 2Q15 3) ต้นทุนดอกเบี้ยจ่ายเริ่มลดลงทั้งจากการ Re-Finance เป็นดอกเบี้ยต้นทุนต่ำ และหนี้สินที่ลดลงจากการไถ่ถอนหุ้นกู้บางส่วน และ 4) เมื่อพิจารณาในทางเทคนิคราคาหุ้นมีแนวโน้มทดสอบ All-Time High ที่ 52.0 บาท และจะมีเป้าหมายถัดไปที่ 55 บาท
 
หุ้นที่น่าสนใจทางเทคนิค
FER “ซื้อ” ราคาหุ้นมีจังหวะดีดฟื้นตัวขึ้น ผ่านแนวเส้นค่าเฉลี่ย 7-14 วัน พร้อมปริมาณการซื้อขายสนับสนุนหนาแน่น เครื่องมือ MACD ตัด Signal ขึ้น เป็นจังหวะซื้อเก็งกำไร มีแนวต้านแรกที่ 1.24 บาท และแนวต้านถัดไปที่ 1.30 บาท
HFT “ซื้อ” ราคาหุ้นแกว่งตัวฟื้นขึ้นต่อเนื่อง พร้อมปริมาณการซื้อขายสูงสนับสนุน เครื่องมือ MACD พุ่งชี้ขึ้นตัด Signal และตัด 0 ขึ้น เป็นจังหวะซื้อเก็งกำไร มีแนวต้านแรก 5.20 บาท ผ่านได้มีแนวต้านถัดไปที่ 5.50 บาท
SAMART “ซื้อ” ราคาหุ้นเริ่มฟื้นตัวขึ้นด้วยรูปแบบ Double Bottom สามารถกลับมายืนเหนือเส้นค่าเฉลี่ย 1 เดือนได้อีกครั้ง พร้อมปริมาณการซื้อหนาแน่น  เครื่องมือชี้ทิศทาง DI+ พุ่งชี้ขึ้น มีโอกาสแกว่งขึ้นได้ต่อเนื่อง มีแนวต้านแรกบริเวณ 20.70 และถัดไปที่ 21.40 บาท 
 
Futures แนวรับ         แนวต้าน
SET50       882            890
                875            895
Gold         19400          19500
               19200          19700
Oil           1720           1800
               1680           1850